jkorsvik/nowiki_second_scrape_merged huggingface dataset:
Squaw Valley (California)

Squaw Valley, også kjent som Olympic Valley, er et tettsted ved elva Truckee i Placer County, øst i California i USA. Squaw Valley er kjent for å være arrangørbyen for Vinter-OL 1960. I 2016 hadde Squaw Valley 823 innbyggere.Squaw Valley ligger i fjellområdene øst i California, ved bredden av elva Truckee, i nærheten av Lake Tahoe på grensen mellom California og Nevada. Squaw Valley ligger ca 125 km unna delstatshovedstaten i California, Sacramento, ca 40 km unna Nevadas delstatshovedstad, Carson City og ca 50 km unna Reno i Nevada. Oppover fjellene mot vest ligger Squaw Valley Ski Resort og OL-landsbyen.


== Olympiske vinterleker ==

Squaw Valley var arrangørby for Vinter-OL 1960, og er den minste byen OL har blitt arrangert i. Under avstemningen om hvor lekene skulle bli arrangert, vant Squaw Valley den første runden med 30 stemmer, mot de andre kandidatene, Innsbruck i Østerrike, Garmisch-Partenkirchen i Tyskland og St. Moritz i Sveits. Squaw Valley og Innsbruck gikk videre til andre runde, hvor Squaw Valley vant med 32 stemmer mot 30.
665 personer fra 30 land deltok i lekene. Det var til sammen åtte ulike idretter: skiskyting, ishockey, kunstløp, hurtigløp, alpint, langrenn, kombinert og skihopp.
Palisades Tahoe – som inntil 2021 het Squaw Valley Ski Resort, var arena for OL-øvelsene. Dette er et av de største vintersportsstedene i USA. Det er det nest største vintersportsstedet i Lake Tahoe-området, etter Heavenly Mountain Resort, som ligger lenger mot sørøst. Squaw Valley Ski Resort er 15 km² stort og har 30 stolheiser.


== Referanser ==


== Eksterne lenker ==
(en) Olympic Valley, California – kategori av bilder, video eller lyd på Commons 
(en) Olympic Valley, California – galleri av bilder, video eller lyd på Commons 
(en) Innbyggertall 2010 - 2019 – United States Census Bureau
Oghuztyrkisk

Oghuzspråk, også kalt sørvestlig tyrkiske språk, er en undergren av allminnelige tyrkiske språk innenfor den tyrkiske språkfamilien. Greinen omfatter omkring 150 millioner talende.Navnet oghuz er referanse til oghuz-tyrkerne som vandret fra Altajfjellene til Sentral-Asia i det 8. århundre, og videre ekspanderte til Midtøsten og til Balkan som separate stammer.
Språkgruppen omfatter blant annet tyrkisk, som er offisielt språk i Tyrkia.


== Referanser ==
Google Doodle

Google Doodle (norsk: Google-drodling) er en midlertidig endring av Googles logo. En doodle lages gjerne for å markere et jubileum eller en begivenhet. Den gjelder ofte for alle Googles språkversjoner, men kan også være knyttet til bare én språkversjon, ett domene (eksempel: https://www.google.no). Googles egen forklaring: «Doodles er morsomme, overraskende og noen ganger spontane endringer som er gjort med Google-logoen for å feire helligdager, jubileer og livene til berømte kunstnere, pionerer og forskere.»Begrepet «doodle» oppsto i 1998 og markerte Burning Man-festivalen i Nevada-ørkenen. Den eneste endringen av Google-logoen var en tegnet strekfigur bak den andre o-en i Google. De første doodlene hadde verken hyperlenker eller animasjoner. I mai 2018 presenterte Google den første doodlen med støtte for VR/360°-video. Den ble laget for å feire illusjonisten og filmregissøren Georges Méliès.Google har et team av illustratører og ingeniører som utvikler og utformer de ulike doodlene. Ifølge Googles nettsted, hadde de per 2017 laget mer enn 2000 doodler.


== Referanser ==


== Eksterne lenker ==
Googles søkemotor for tidligere doodler
Film om utvikling av en doodle om animasjonsfilmpioneren Lotte Reiniger
Liste over presidentene for Badens landdag

Under følger en liste over lederne for Badens ulike parlamenter:


=== Storhertugdømmet Baden ===


===== Badische Ständerversammlung: Erste Kammer =====


===== Badische Ständerversammlung: Zweite Kammer =====


=== Republikken Baden 1918–1933 ===


=== Südbaden 1945–1946 / Baden 1946–1952 ===


=== Württemberg-Baden 1946–1952 ===


== Kilder ==
Stadtarchiv Karlsruhe: Für Freiheit und Demokratie. Badische Parlamentsgeschichte 1818–1933, Karlsruhe 1997, ISBN 3-9805956-0-9
Braun, Michael: Der Badische Landtag 1918–1933. Handbuch der Geschichte des deutschen Parlamentarismus, Droste Verlag, Düsseldorf 2010, ISBN 978-3-7700-5294-3.
Landtag von Baden-Württemberg (HrSg.): MdL, die Abgeordneten der Landtage in Baden-Württemberg 1946-1978, Stuttgart 1978, ISBN 3-12-911930-2
Ravda

Ravda (bulgarsk: Равда) er et mindre tettsted i Bulgaria, tilhørende Nesebăr kommune i Burgas oblast.
Stedet ligger på svartehavskysten, rett syd for kommunehovedstaden Nesebăr, og med tilnærmet sammenhengende tettbebyggelse.
Ravda hadde per 31.12.2016 et innbyggertall beregnet til 2 722 personer.


== Historie ==

Som dagens  tettsted  vokste  landsbyen Ravda frem fra 1924, da bulgarere drevet på flukt fra Makedonia i dagens  Hellas i etterkant av Balkankrigene, slo seg ned her. Tilflyttingen til området kan ses i historisk sammenheng med den senere  Mollov-Kafandaris-avtalen i 1927 og den større befolkningsutvekslingen som skjedde mellom svartehavsgrekere fra den bulgarske kysten og etniske bulgarere fra de greske delene av Makedonia ved Egeerhavet.Utviklingen av Ravda som et feriested startet med statlig initierte prosjekter på 1960-tallet, og Ravda er i dag et vesentlig og voksende turiststed med hoteller, nye leilighetskomplekser, badestrender og tilknyttet næringsliv.Ravda har med en attraktiv kystbeliggenhet en positiv befolkningsutvikling, i motsetning til mange bulgarske landsbyer og småsteder i innlandet. Ved folketellingen i 1934 hadde Ravda 641 innbyggere, mens siste beregning per 2016 på 2 722 innbyggere etter flere år med relativt stabil vekst, er det høyeste innbyggertallet registrert på stedet.Kirken som ligger i sentrum av Ravda (kalt «Св. Иоан Предтеча», etter Johannes Døperen) ble bygget i 1884 og hører inn under Sliven eparki.


== Samferdsel ==
Ravda ligger med direkte avkjøring til riksveien I-9, som er hovedveien mellom Burgas og Varna og videre langs kysten.
Av betydning for internasjonal turisttrafikk ligger Ravda om lag 20 km nord for Burgas internasjonale lufthavn ved Burgas.


== Idrett ==
Innen fotball har Ravda hatt laget FK Ravda 1954 som har deltatt på lavere nivå i det bulgarske seriesystemet.


== Referanser ==


== Eksterne lenker ==
(en) Ravda – kategori av bilder, video eller lyd på Commons 
ravdainfo.eu Arkivert 13. november 2018 hos Wayback Machine.
Ji (provins)

Ji (kinesisk: 冀, pinyin: Jì), også kjent ved sitt kinesiske navn Jizhou (冀州, Jìzhōu), var en av de ni provinser i det gamle Kina. Den omtales i kinesiske historiske tekster som Tributt til Yu, Erya og Zhou-ritene. Det omfattet områder nord for Gulelven, av det som omtrent skulle tilsvare den moderne provins Hebei og byprovinsene Beijing og Tianjin.


== Historie ==


=== Som beskrevet i Shujing ===
I verket Shujing, som sannsynligvis ble kompilert noen hundre år før Kristi fødsel,  beskriver et kapittel de eldre kinesiske ni provinser slik: Ji (冀), Yan (兗), Qing (青), Xu (徐), Yang (揚), Jing (荊), Yu (豫), Liang (梁), og Yong (雍). Denne inndelingen skal, hevder skriftet, gjenspeile situasjonen i den legendariske Yu den stores tid.


=== Han-dynastiet ===
 
Sent i Handynastiets tid var meget av det nordlige Kina, da også Jizhou, kontrollert av krigsherren Yuan Shao, som hadde sitt sete i Ye. I 200 ble Yuan Shao beseiret av en annen krigsherre, Cao Cao, i slaget ved Guandu, og døde kort etter. Hans sønner Yuan Shang og Yuan Tan overtok kontrollen over hans territorier. I de påfølgende år iverksatte Cao Cao en invasjon av det nordlige Kina, og erobret Ye i 204 og vant en avgjørende seier i slaget ved Hvitulvfjellet i 207. Cao Cao og hans etterfølgere kontrollerte Jizhou i resten av Handynastiets tid og i de tre rikers tid.


== Referanser ==
Katerina Dalaka

Katerina Dalaka (født 20. august 1992 i München) er en gresk friidrettsutøver som konkurrerer i sprintløp og hekkeløp. Hun vant 200 meter og 400 meter hekk individuelt ved Balkanmesterskapet i friidrett 2016, og 100 meter under Balkanmesterskapet i friidrett 2017.


== Idrettskarriere ==
På nasjonalt nivå har hun vunnet 400 meter hekk i 2014, 2016 og 2017, og hun vant 100 meter i 2016.Hun deltok i Balkanmesterskapet i friidrett 2016, der hun vant 200 meter og 400 meter hekk individuelt. I tillegg deltok hun på begge stafettene, der Hellas vant 4 x 100 meter stafett og kom på andreplass på 4 x 400 meter stafett. Hun deltok også i EM i friidrett 2016, på 4 x 100 meter og 4 x 400 meter stafett, og Hellas ble slått ut i semifinalen i begge disse øvelsene. 
Under Balkanmesterskapet i friidrett 2017 vant hun 100 meter, 0,1 sekund foran Milana Tirnanić fra Serbia. Hun fikk også sølv på 400 meter hekk, bak Elif Yıldırım fra Tyrkia. Hellas deltok i Super League under Lag-EM i friidrett 2017, og Dalaka deltok der på 400 meter hekk. Hun kom der på åttendeplass i kvalifiseringen, og nådde finalen, der hun også kom på åttendeplass. Dette ga fire poeng i lagkonkurransen, der Hellas kom på niendeplass og beholdt plassen i Super League.


== Referanser ==


== Eksterne lenker ==
(en) Katerina Dalaka – World Athletics 
(en) Profil hos European Athletics
(gr) Profil hos Hellenic Athletics Federation
(en) Arkivert profil hos All-Athletics
Gammeltyrkisk

Gammeltyrkisk, også kalt østlig gammeltyrkisk, orkhontyrkisk og gammeluyghur, er den eldste dokumenterte form for tyrkisk, og er blitt funnet i göktürkiske og uiguriske inskripsjoner som er datert fra det 7. til det 13. århundre. Gammeltyrkisk er det eldste kjente eksempel på den orkhontyrkiske underfamilie, som idag bare er bevart i det moderne østyugurisk. Det er likevel ikke opphav til uigurisk, som har sin opprinnelse i middeltyrkiske språk.
Gammeltyrkisk finnes attestert i en rekke skriftspråk, deriblant tyrkiske runer, gammeluighurisk skrift (en avart av det sogdiske alfabet), brahmi-skrift, det manikeiske alfabet og nastaliqskrift,
Gammeltyrkisk refererer ikke til et enkelt språk, men til en samling stadier av ordinær tyrkisk.


== Eksterne lenker ==
Old Turkic inscriptions (with translations into English), reading lessons and tutorials
Turkic Inscriptions of Orkhon Valley (with translations into Turkish)
VATEC, pre-Islamic Old Turkic electronic corpus at uni-frankfurt.de.
A Grammar of Old Turkic by Marcel Erdal
Old Turkic (8th century) funerary inscription (W. Schulze)
古代突厥文碑铭研究 - 数字图书馆
Skillepinne (vev)

En «skillepinne» kan også være en vareskiller som brukes til å skille forskjellige kunders varer i selvbetjeningsbutikker.
En skillepinne er en bestanddel av en vevstol. Skillepinnene benyttes for å skille over- og undertråder fra hverandre før renningstråden kommer fram til arbeidsområdet. Dette er bedre forklart i artikkelen vevstol.


== Referanser ==


== Eksterne lenker ==
Kopiert fra "Vi vever band" av Torbjørg Bitustøl, Ernst G. Mortensens forlag Bilde av skillepinner til en grindvev fra Yrjar Heimbygdslag
Bilde finnes blant annet på bloggsiden vevogsnikksnakk
Palantir Technologies

Palantir Technologies er et amerikansk programvareselskap som spesialiserer seg på analyse av big data. Selskapet har hovedkontor i Palo Alto i California og er kjent for to prosjekter i særdeleshet: Palantir Gotham og Palantir Metropolis. Palantir Gotham brukes av kontraterroranalytikere i USAs etterretningsfellesskap og Forsvarsdepartementet, bedragerietterforskere i Recovery Accountability and Transparency Board, og cyberanalytikere i Information Warfare Monitor, mens Palantir Metropolis brukes av hedgefond, banker og finansselskaper.
Palantir ble grunnlagt i 2004 av Peter Thiel, Nathan Gettings, Joe Lonsdale, Stephen Cohen og Alex Karp, og de opprinnelige kundene var føderale myndigheter i USAs etterretningsfellesskap. Selskapet har siden utvidet sin kundebase til delstats- og lokale myndigheter, samt private aktører i finans- og helsesektorene.
Selskapet ble verdsatt til 9 milliarder dollar i begynnelsen av 2014, og Forbes uttalte at verdsettelsen gjorde Palantir «blant Silicon Valleys mest verdifulle private teknologiselskaper». Per desember 2014 var Peter Thiel selskapets største aksjonær. I januar 2015 ble selskapet verdsatt til 15 milliarder dollar etter en runde med finansiering av 50 millioner dollar i november 2014. Denne verdivurderingen steg til 20,33 milliarder dollar i slutten av 2015 etter at selskapet dro i land en ny finansieringsrunde på 880 millioner dollar.


== Referanser ==


== Eksterne lenker ==
(en) Offisielt nettsted 
(en) Palantir Technologies – kategori av bilder, video eller lyd på Commons
Imri Persiado

Imri Persiado (født 20. august 1992 i Tel Aviv) er en israelsk friidrettsutøver som konkurrerer i sprintløp. Han fikk bronse på 200 meter og 4 x 100 meter stafett ved Balkanmesterskapet i friidrett 2017. 


== Idrettskarriere ==


=== Nasjonale mesterskap ===
På nasjonalt nivå har hun vunnet 100 meter i 2014, 2015, 2016 og 2017. På 200 meter ble han israelsk mester i 2015 og 2017.


=== 2015 ===
Han deltok i Lag-EM i friidrett 2015, der Israel konkurrerte i Third League, som er laveste divisjon i Lag-EM. Der fikk han bronse på 200 meter, med ny personlig rekord på 21,30, og han kom på femteplass på 100 meter. Han deltok også på Israels lag som vant 4 x 100 meter stafett. Resultatene fra Lag-EM inngikk også i Europalekene 2015, der Israel kom på tredjeplass i lagkonkurransen. Under U23-EM i friidrett 2015 ble Persiado slått ut i innledningsheatene på 100 meter, der han løp på 10,76, og på 200 meter, der han løp på 21,46.


=== 2016 ===
Under Balkanmesterskapet i friidrett innendørs 2016 kom Persiado på niendeplass på 60 meter. Han deltok også i Balkanmesterskapet i friidrett 2016, der han kom på sjuendeplass på 100 meter.


=== 2017 ===
Israel deltok i Second League under Lag-EM i friidrett 2017. Persiado kom der på tredjeplass på 200 meter, bak Luka Janežič fra Slovenia og Ján Volko fra Slovakia. Han fikk to bronsemedaljer under Balkanmesterskapet i friidrett 2017; han kom på tredjeplass på 200 meter, og Israel kom på tredjeplass på 4 x 100 meter stafett.I Sommeruniversiaden 2017 deltok han på 100 meter, og fikk 14. beste tid i kvartfinalen, men stilte ikke til start i semifinalen. 


== Referanser ==


== Eksterne lenker ==
(en) Imri Persiado – World Athletics
Bolgarsk

Bolğarsk, også kalt protobulgarsk og bulgharsk, er et utdødd tyrkisk språk som ble snakket av protobulgarerne. Protobulgarerne var en stammeføderasjon som  etablerte det storbulgarske rike nord og øst for Svartehavet i året 632 e.Kr. Dette ga igjen opphav til det første bulgarske riket i 680-årene. Mens språket var utdødd i det første bulgarske rike og ble erstattet av bulgarsk (som er et slavisk språk), overlevde det i Volga-Bulgaria, hvor det ga opphav til det moderne språket tsjuvasjisk.


== Referanser ==
Martenitsa

Martenitsa (bulgarsk: Мартеница) er en tradisjonell bulgarsk dekorasjon i rødt og hvit, typisk i form av et armbånd eller lignende.En martenitsa gis til familie eller venner den 1. mars. Martenitsaen er en viktig del av feiringen av «Baba Marta» (bulgarsk: Баба Марта), bokstavelig oversatt bestemor mars, som er selve personifiseringen av våren. Den bæres inntil man ser vårens første stork eller svale eller et spirende tre, hvoretter den henges på en gren.Tradisjonene rundt 1. mars og feiringen av våren, herunder martenitsa, er anerkjent som en immateriell kulturarv innskrevet på UNESCOs liste.


== Bilder ==

		
		


== Referanser ==


== Eksterne lenker ==
(en) Martenitsa – kategori av bilder, video eller lyd på Commons
Veum bro

Veum bro er en 26 meter lang bro med to kjørefelt på fylkesvei 55 i Luster kommune i Sogn og Fjordane. Den ble åpnet i 1985 og erstattet da en annen bro.


== Se også ==
Marifjøra


== Referanser ==


== Eksterne lenker ==
Veum bro på Google Street View
Zhang Guowei

Zhang Guowei (张国伟) er navnet til flere personer:

Zhang Guowei (høydehopper) (født 1991)
Zhang Guowei (langdistanseløper) (født 1959)
Central Park Media

Central Park Media var et amerikansk medieselskap med hovedkontor i New York, som hovedsakelig publiserte anime, manga og manhwa. Det gikk konkurs 27. april 2009.


== Referanser ==
VM i friidrett innendørs 2016 – 800 meter kvinner

Kvinnenes 800 meter ved VM i friidrett innendørs 2016 fant sted 19. og 20. mars 2016.


== Resultater ==


=== Forsøksheat ===
Kvalifisering: Vinneren av hvert heat (Q) og de tre raskeste ellers (q) kvalifiserte seg til finalen.


=== Finale ===
Finalen startet den 20. mars klokken 13:30.


== Referanser ==
Liste over delstatshovedsteder i USA

Liste over delstatshovedsteder i USA er en oversikt over hovedstedene i alle USAs delstater.


== Liste ==


== Kart ==


== Referanser ==
Burundi under VM i friidrett innendørs 2016

Burundi deltok under VM i friidrett innendørs 2016 fra 17. til 20. mars 2016 i Portland i USA.


== Medaljevinnere ==


== Referanser ==


== Eksterne lenker ==
Offisielt nettsted
Danskebåt

For tv-programmet fra 2018, se Danskebåten (TV-program)
Danskebåt er en betegnelse for passasjerskip som går (eller har gått) i rute mellom Norge og Danmark. Liknende betegnelser er også kielferga for passasjerskip som går mellom Oslo og Kiel, handleferge for passasjerskip som går mellom Sandefjord (tidligere også Sarpsborg og Tønsberg) og Strömstad, og bastøferga for passasjerskip som går mellom Moss  og Horten.
I Danmark kalles ruter mellom Norge og Danmark for Norgesbåden eller Oslobåden, selv om ferjen ikke nødvendigvis går til Oslo.


== Eksisterende ruter ==


== Alle ruter ==
Gjennom tidene har mange rederier og mange skip trafikkert farvannene mellom Norge og Danmark. Listen under er ikke komplett, og sikkert ikke feilfri, men er et utvalg av ruter hentet fra en dansk database, www.faergelejet.dk. Enkelte av disse rutene hadde kort levetid, og hvor data har vært lett tilgjengelig, er årstall angitt. Hvilke skip som trafikkerte rutene kan de interesserte finne i angitt danske database.
Ferjestrekningene er satt opp fra avgangshavn i Norge fra vest mot sør og øst, likeledes med ankomsthavn i Danmark fra sørvest og langs Danmarks kyst «med klokken».

Bergen – (Haugesund – Stavanger) – Egersund – Hanstholm (1985 – 1988)
Bergen – Hirtshals (1985 – 1989)
Stavanger – Esbjerg – Newcastle
Stavanger – Hirtshals
Egersund – Thyborøn (??)
Egersund – Hanstholm (1985 – 1988, 1997)
Kristiansand – Hanstholm
Kristiansand – Hirtshals
(Arendal – Frederikshavn – Grenå – Hundested -og- Arendal – Frederikshavn – Larvik??) (Aug-Nov. 1947)
Langesund – Hirtshals
Kragerø – Skagen (1965)
Larvik – Hirtshals
Larvik – Skagen (1990? 1991?)
Larvik – Frederikshavn
Sandefjord – Hundested
Oslo – Esbjerg – Newcastle
Oslo – Hirtshals
Oslo – Hirtshals – Harwich
Oslo – Frederikshavn
Oslo – Aalborg (1971–1974)
Oslo – Aarhus
Oslo – Frederikshavn – København
Oslo – Helsingborg – København
Oslo – København
Moss – Hirtshals
Moss – Skagen (2004)
Moss – Frederikshavn
Sarpsborg – Skagen (2008)


== Referanser ==
Hunisk

Hunisk var språket som ble snakket av hunerne i det huniske rike. Hunerne var en heterogen, multi-etnisk stammekonføderasjon som regjerte i store deler av Øst-Europa og invaderte Vest-Europa i løpet av det 4. og 5. århundre. Mange ulike språk ble talt innenfor det huniske rike. Den greske historikeren Priskos fortalte at hunisk ble snakket sammen med gotisk og språkene til andre stammer som ble underkastet av hunerne.Det finnes begrensede bevis for språket. De eneste som er bevart, er omtrent bare egennavn. For øyeblikket kan ikke det huniske språket klassifiseres, men på grunn av opprinnelsen til disse egennavnene har det blitt sammenlignet hovedsakelig med tyrkiske språk og mongolske språk.


== Referanser ==
Chevron Racing

Chevron Cars Ltd er en britisk produsent av konkurransebiler, grunnlagt i Bolton i Manchester i 1965.


== Historie ==
Selskapet ble grunnlagt av racerbilisten Derek Bennett, som bygde og konkurrerte med sine egne Clubman-biler. Chevrons første  produkter var kun Clubman-biler, men snart kom sportsbiler og formelbiler for Formel 2, Formel 3 og Formel 5000. Peter Gethin vant Race of Champions i 1973 med en Chevron F5000 og selskapet hadde sine største framganger på 1970-tallet. Bennett ble utsatt for en ulykke med en hangglider i 1978 og to år senere gikk Chevron konkurs. Flere av selskapets medarbeidere gikk over til Maurer Motorsport, men Chevron Cars ble rekonstruert og bygger fortsatt biler.


== Historisk racing ==
Chevron B16 er i dag meget populær innen historisk racing og etterspørselen har gjort at det i dag finnes flere virksomheter som bygger nye biler til interesserte kunder, bygger bare etter den originale spesifikasjon.


== Galleri ==

		
		
		
		
		


== Referanser ==


== Eksterne lenker ==
Chevron Racing Ltd. (en)
Norge under VM i friidrett innendørs 2014

Norge deltok under VM i friidrett innendørs 2014 fra 7. til 9. mars 2014 i Sopot i Polen.


== Resultater ==
Kvinner


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
IAAF World Indoor Championships in Athletics – Sopot 2014
Aleksandr Dmitrijev (dirigent)

Aleksandr Sergejevitsj Dmitrijev (russisk:  Алекса́ндр Серге́евич Дми́триев) (født 19. januar 1935 i Leningrad) er en russisk dirigent. 


== Biografi ==
Aleksandr Dmitrijev studerte kordirigering og musikkteori ved konservatoriet i Leningrad og ble uteksaminert i 1958. Han fortsatte deretter med videregående studier i orkesterdirigering. I 1961 ble han ansatt som dirigent for orkesteret til Karelens radio og TV, hvor han var sjefdirigent fra 1962 til 1971. I denne perioden ble han også prisvinner i Sovjetunionens dirigentkonkurranse (1966) og deltok på mesterkurser i orkesterdirigering ved musikkonservatoriet i Wien under Hans Swarovsky og Karl Österreicher i 1968 og 1969. Han ble også invitert til å studere med Jevgenij Mravinskij (1970 og 1971).
Fra 1971 til 1977 var Dmitrijev sjefdirigent for Maly opera og balletteater i Leningrad (i dag: Mikhajlovskij-teatret). Og i 1977 ble han utnevnt som sjefdirigent for Leningrad Symfoniorkester, i dag St. Petersburg Symfoniorkester. 
Fra 1990 til 1998 var Dmitrijev sjefdirigent for Stavanger Symfoniorkester. Dmitrijev dirigerte orkesteret første gang 14. juni 1990. Konserten ble en så stor suksess at han ble overtalt til å gå inn som orkesterets kunstneriske leder sammen med Frans Brüggen (ansvar for eldre repertoar). 
Han har vært lærer og senere professor ved Rimskij-Korsakov-konservatoriet i St. Petersburg siden 1971.


== Utmerkelser ==
Andrepris i Sovjetunionens dirigentkonkurranse (1966)
Æresartist av den autonome republikken Karelen (1967)
Folkets artist av RSFS (1976)
Folkets artist av SSSR (1990)
Statsprisen i den russiske føderasjonen (2000)
Æresmedlem i St. Petersburgs filharmoniske samfunn (2000)
Russlands æresorden «For sitt lange og betydelige arbeid innen kunst og kultur» (2005)
4. klasse av Fedrelandets fortjenesteorden (2010)


== Kilder ==
Sleeman, Elizabeth, red. (2003). «Dmitriev, Alexander Sergeevich». The International WHO’s WHO (engelsk) (67 utg.). London: Europa Publications Limited. ISBN 1 85743 217 7. 
«Alexander Dmitriev» (engelsk). Philharmonia St.Petersburg. Besøkt 1. mars 2018. 


== Eksterne lenker ==
(en) Aleksandr Dmitrijev på Discogs 
(en) Aleksandr Dmitrijev på MusicBrainz 
(no) Aleksandr Dmitrijev på Rockipedia 
(en) Aleksandr Dmitrijev på AllMusic
Formel 5000

Formel 5000, eller F5000, var en formelbilklasse som konkurrerte i nasjonale mesterskap mellom 1968 og 1982. 
Formel 5000 ble introdusert av Sports Car Club of America som en del av deres Formel A-klasse, hvor formelbiler av ulikt opphav konkurrerte. F5000-biler benyttet V8-motorer med maksimum fem liters slagvolum fra ulike amerikanske bilfabrikker. Formelen spredte seg snart til andre land og bilene som deltok var av velrenommerte merker som Chevron, Eagle, Lola, Lotus, March og McLaren.


== Nasjonale F5000-mesterskap ==
USAs F5000-mesterskap
Det britiske F5000-mesterskapet
Tasman Series (årene 1970-1975)
Rothmans International Series (Australia)


== Kilder ==
oldracingcars.com (en)


== Eksterne lenker ==
conceptcarz.com (en)
International Formula 5000 Register (en)